CELEX: 62012CN0138
Language: sl
Date: 2012-03-15 00:00:00
Title: Zadeva C-138/12: Predlog za sprejetje predhodne odločbe, ki ga je 15. marca 2012 vložilo Administrativen sad – Varna (Bolgarija) – Rusedespred OOD proti Direktor na Direkcijia „Obžalvane i upravlenie na izplnenieto“ – Varna pri Centralno upravlenie na Nacionalnata agencija za prihodite

26.5.2012   
            
            
               SL
            
            
               Uradni list Evropske unije
            
            
               C 151/24
            
         Predlog za sprejetje predhodne odločbe, ki ga je 15. marca 2012 vložilo Administrativen sad – Varna (Bolgarija) – Rusedespred OOD proti Direktor na Direkcijia „Obžalvane i upravlenie na izplnenieto“ – Varna pri Centralno upravlenie na Nacionalnata agencija za prihodite
   (Zadeva C-138/12)
   2012/C 151/38
   Jezik postopka: bolgarščina
   
      Predložitveno sodišče
   
   Administrativen sad – Varna
   
      Stranki v postopku v glavni stvari
   
   
      Tožeča stranka: Rusedespred OOD
   
      Tožena stranka: Direktor na Direkcijia „Obžalvane i upravlenie na izplnenieto“ – Varna pri Centralno upravlenie na Nacionalnata agencija za prihodite
   
      Vprašanja za predhodno odločanje
   
   
               1.
            
            
               Ali je davčni zavezanec v skladu z načelom davčne nevtralnosti v okviru določenega zastaralnega roka upravičen zahtevati povračilo davka na dodano vrednost, ki je bil napačno zaračunan in ga ni treba plačati, če je v skladu z nacionalno zakonodajo transakcija, za katero je obračunal davek, oproščena, če je odpravljena nevarnost izgube prihodkov in če se ne uporabi v nacionalnem zakonu predpisana ureditev popravka računa?
            
         
               2.
            
            
               Ali skupni sistem davka na dodano vrednost ter načela nevtralnosti, učinkovitosti in enakega obravnavanja nasprotujejo temu, da organ, pristojen za prihodke – na podlagi nacionalne določbe o prenosu člena 203 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) – davčnemu zavezancu zavrne povračilo davka na dodano vrednost, ki ga je ta izkazal v izstavljenem računu, če tega davka – ker gre za oproščeno transakcijo – ni treba plačati, vendar je bil na računu napačno zaračunan, obračunan in plačan, če je bila pridobitelju ali prejemniku storitev z dokončno odločbo, izdano na podlagi davčnega pregleda, zavrnjena pravica do odbitka v zvezi z isto transakcijo z utemeljitvijo, da je dobavitelj ali izvajalec storitev nezakonito obračunal davek?
            
         
               3.
            
            
               Ali se lahko davčni zavezanec neposredno sklicuje na načela, ki urejajo skupni sistem davka na dodano vrednost, konkretno na načeli davčne nevtralnosti in učinkovitosti, za izpodbijanje nacionalne ureditve ali njene uporabe s strani davčnih organov ali sodišč, s katerima sta kršeni navedeni načeli, oziroma za izpodbijanje neobstoja nacionalne ureditve, s katero sta kršeni navedeni načeli?
            
         
      (1)  UL L 347, str. 1.